《秋夜过盛仲交》
明代·梅鼎祚

浊酒淹霜夕，繁枝映户庭。
冶城高片月，淮水荡疏星。
秋漏愁相促，寒钟醉共听。
世今无北海，谁慰尔飘零。

作者简介：（1553—1619）明宁国府宣城人，字禹金。梅守德子。诸生。诗文博雅。以不得志于科场，弃举子业。申时行欲荐于朝，辞不赴，归隐书带园，构天逸阁，藏书著述于其中。诗宗法李、何。精音律，有传奇《玉合记》、《长命缕》、杂剧《昆仑奴》，好用典故骈语。另编纂《才鬼记》、《青泥莲花记》，又有《梅禹金集》等。